呢度的外表已經直接話俾大家知佢好有歷史：高高的樓底，不修邊幅的天花，掛在高處的吊扇，兩邊紅色木製的直角椅，中間的六人圓檯，仲有果個飽歷風霜的汽水雪櫃，永不索水的餐紙巾，坐在這裡絕對能帶你返番幾十年前的時光。老實講，呢度的食選擇不多，都係多士及三文治，餐肉、雞蛋、腸仔、米/麵/通/意的組合，味道不是太突出。尤其是麵包蛋糕，下午一時佢來到已經覺得不很新鮮，可能是別處交來的源故吧！咖啡奶茶都唔錯，有一般茶檔水準，行過入來坐低嘆杯熱奶茶，聽伙記同客人吹水，都唔錯。熱奶茶或熱咖啡9蚊杯，可以一試。